მოგახსენებთ, რომ სსიპ შოთა რუსთაველის საქართველოს ეროვნული სამეცნიერო ფონდის გენერალური დირექტორის 2019 წლის 8 მაისი N 49-ე ბრძანების თანახმად, მობილობისა და საერთაშორისო სამეცნიერო ღონისძიებების საგრანტო კონკურსში გამარჯვება მოიპოვა თსუ იურიდიული ფაკულტეტის პროფესორთა ჯგუფის მიერ მომზადებულმა პროექტმა „ევროპის უსაფრთხოება და თანამედროვე კონსტიტუციური სახელმწიფო (საქართველოს მაგალითი)“.

კომბინირებულ პროექტს, რომელიც მოიცავს სეზონურ სკოლასა და საერთაშორისო კონფერენციას ხელმძღვანელობას უწევს ასოცირებული პროფესორი ლელა ჯანაშვილი. ასევე, მასში მონაწილეობას იღებენ საერთაშორისო ცნობადობისა და მაღალი რანგის მეცნიერები.

წინამდებარე პროექტის ფარგლებში, 1-დან 6 ივლისის ჩათვლით ჩატარდება სეზონური სკოლა: „ევროპის უსაფრთხოების ძირითადი მიმართულებები, არსებული საფრთხეები და გამოწვევები“.

აღნიშნული პროექტის საზეიმო გახსნა გაიმართება 1 ივლისს, თსუ I კოპრუსის 06 აუდიტორიაში, გახსნის ცერემონიალი დაიწყება 10:30 საათზე.